

**Шымкент қаласы бойынша 2025 жылға арналған акваөсіру (балық өсіру шаруашылығы) өнімділігі мен өнім сапасын арттыруды, сондай-ақ асыл тұқымды балық өсіруді дамытуды субсидиялау көлемдерін бекіту туралы**

Шымкент қаласы әкімдігінің 2025 жылғы 18 наурыздағы № 1360 қаулысы. Шымкент қаласының Әділет департаментінде 2025 жылғы 26 наурызда № 234-17 болып тіркелді

      "Жануарлар дүниесiн қорғау, өсiмiн молайту және пайдалану туралы" Қазақстан Республикасы Заңының 10-бабы 2-тармағының 5-14) тармақшасына, Қазақстан Республикасы Экология, геология және табиғи ресурстар министрінің "Акваөсіру (балық өсіру шаруашылығы) өнімінің өнімділігі мен сапасын арттыруды, сондай-ақ асыл тұқымды балық өсіруді дамытуды субсидиялау қағидаларын бекіту туралы" (Нормативтік құқықтық актілерді мемлекеттік тіркеу тізілімінде № 28188 тіркелген) 2022 жылғы 24 мамырдағы № 180 бұйрығына сәйкес Шымкент қаласының әкімдігі ҚАУЛЫ ЕТЕДІ:

      1. Осы қаулыға қосымшаға сәйкес Шымкент қаласы бойынша 2025 жылға арналған акваөсіру (балық өсіру шаруашылығы) өнімділігі мен өнім сапасын арттыруды, сондай-ақ асыл тұқымды балық өсіруді дамытуды субсидиялау көлемдері бекітілсін.

      2. "Шымкент қаласының ауыл шаруашылығы және ветеринария басқармасы" мемлекеттік мекемесі Қазақстан Республикасының заңнамасында белгіленген тәртіпте:

      1) осы қаулыны Шымкент қаласының Әділет департаментінде мемлекеттік тіркеуді;

      2) осы қаулыны ресми жарияланғанынан кейін Шымкент қаласы әкімдігінің интернет-ресурсында орналастыруды қамтамасыз етсін.

      3. Осы қаулының орындалуын бақылау жетекшілік ететін Шымкент қаласы әкімінің орынбасарына жүктелсін.

      4. Осы қаулы оның алғашқы ресми жарияланған күнінен кейін қолданысқа енгізіледі.

|  |  |
| --- | --- |
| *Шымкент қаласының әкімі* | *Г. Сыздыкбеков* |

      Келісілді

      Қазақстан Республикасы

      Ауыл шаруашылығы

      министрлігі

|  |  |
| --- | --- |
|  | Шымкент қаласы әкімдігінің 2025 жылғы "18" наурыздағы № 1360 қаулысына қосымша |

**Шымкент қаласы бойынша 2025 жылға арналған акваөсіру (балық өсіру шаруашылығы) өнімділігі мен өнім сапасын арттыруды, сондай-ақ асыл тұқымды балық өсіруді дамытуды субсидиялау көлемдері**

|  |  |  |  |  |  |
| --- | --- | --- | --- | --- | --- |
| № | Субсидия түрлері | Өлшем бірлігі | Балық өндіру көлемі | Субсидияланатын азық көлемі | Субсидия сомасы (теңге) |
| 1 | 2 | 3 | 4 | 5 | 6 |
| 1 | Балық азықтарын сатып алу шығыстарын өтеу субсидиялары (албырт, бекіре, тұқы, жайын тұқымдас балықтар мен олардың будандары үшін) | килограмм | 115 079,37 | 138 095,2 | 29 000 000,0 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК